

Батыс Қазақстан облысы әкімдігі

білім басқармасының Бәйтерек білім беру

бөлімінің «Ақ бота» балабақшасының меңгерушісі

Аманшиева Бакытгуль Сырымовна

**Мектепке дейінгі білім беруді дамытуда 4К моделін қолданудың маңыздылығы**

Мектепке дейінгі ұйымдарда балалар алғашқы дағдылары мен білімдерін алады, сыни және шығармашылық ойлауға, топта жұмыс істеуге және қарым қатынас жасауға үйренеді. Бұл дағдылардың барлығы оларға болашақта көмектесетіні сөзсіз.Алайда оларға ұстаздарынан арнайы білім қажет. «4К» моделі бойынша жұмыс жасай отырып жақсы нәтижеге қалай жетуге болады?

Әлем жылдам өзгеруде, сарқылмайтын сияқты көрінетін ресурстар тезірек таусылады, мүмкін емес нәрсе мүмкін болады, ал мызғымастай көрінетін нәрсе кенеттен жоғалып, тек адам жадында із қалдырады. Біздің әлем динамикалық, соған байланысты білімнің өзгеруі үнемі талап етіледі. Мектепке дейінгі білім беруді жаңғыртудың қазіргі кезінде мектепке дейінгі жастағы балаларға білім беру сапасын қамтамасыз етуге ерекше назар аударылуда, бұл қажеттіліктерді ескере отырып, психикалық әрекеттердің логикалық әдістерін дамытудың жолдары мен құралдарын іздеуді қажет етеді. Осыған байланысты мектепке дейінгі білім берудің мазмұндық аспектілерін дамытуға көп көңіл бөлінуде. Мектепке дейінгі тәрбиемен оқытудың мемлекеттік жалпыға міндетті стандарты жанартылды. Қазақстан Республикасының мектеп жасына дейінгі балалардың білім беру стандартының жаңалығымектепке дейінгі ұйымдардың оқу-тәрбие қызметінің негізін базистік оқу жоспарымен реттелетін педагог қызметімен емес, баламен айқындалатынында Педагогикалық процестін субъектісі. Балалар әрекетінің жетекші түрі дәстүрлі емес ойындар.

Мектепке дейінгі білім берудің негізгі міндеттерінің бірі тәрбиеленушілердің коммуникативтік қабілеттерін дамыту. Бүгінгі күні мектепке дейінгі жастағы балалардың синонимдік, сипатталмалық, бейнелі және көркем сөз байлығы өте аз. Балалардың сөздік қорларында көптеген жетіспеушіліктер бар. Олар:

сөздік қорының аздығы;

сурет бойынша әңгіме құрастырудың қиындық тудыруы;

өлеңді тез жаттау;

ересек адамның әңгімесін қайталап айту;

оқылған әңгімені түсіну;

Сол себепті педагог балалардың тілін сапалы дамытуда тынымсыз еңбек етуді қажет етеді.

Тілдік қарым-қатынас және сөйлеуді пайдалану қоры мектеп жасына дейінгі кезеңде, тілдік дамуының ең сензетивті (организмнің қоршаған ортаға өте жоғары сезімталдығын көрсететін кезеңдер) кезеңінде қалыптасады. Бұл кезең баланың фонетикалық дыбыстарға өте бейімді кезеңі. 5 жастан өткен соң бұл сезімталдық бәсеңдей бастайды. Сензетивтік кезең – бала психикалық процестер мен психологиялық құбылыстардың қарқынды дамитын кезеңі. Сондықтан тым ерте үйрету баланың психикасына қолайсыз жағдай тудыруы мүмкін, бірақ үйретуді кеш бастаған жақсы нәтижеге жеткізбейді. Осы тұрғыда сензетивтік кезең мен балалардың жас ерекшеліктерінің арасында айырмашылық бар екендігін ұмытпағанымыз жөн.

Сөйлеу - әлеуметтік құбылыс, қарым – қатынас құралы. Осыдан кейін сөз танымдық даму, іс-әрекетті, қызметті жоспарлау, баяндау құралы болады. Сөйтіп сөз дамып әр түрлі, бейнелі, көркем жаңа сөздермен байытылады. Себебі балаға ана тілі сөйлеу қызметі арқылы, сөйлеуді қабылдау және сөйлеу арқылы беріледі. Оны әрі қарай дамыту үшін іс-әрекет, жағдай туғыза білу керек. Сөйлеу қарым-қатынасынан басқа, қолайлы орта, тиісті материалдар қажет.

Мектеп жасына дейінгі балалардың сөйлеу дағдыларын дамытуда негізгі әдістерінің бірі ойын әрекеттері. Кіші балалардың коммуникативтік дағдыларын дамытуда көрнекіліктер мен ойын өте күшті қызмет атқарады. Бірақ ойын әдісін қолданғанд а мына принциптерге аса көңіл бөлу керек.

Ойын мазмұнды болу керек; Сөйлесім әрекеті сол ойын негізінде құрылуы керек; Сөйлеушінің сөзі тыңдаушыға бағытталуы керек; Сөйлеу орфоэписы, интонациясы, темпі дұрыс болу керек; Бүгінгі таңда балабақша педагогтарына қажетті материалдар жеткілікті. Тек соларды тиімді пайдаланып, қажетіне қарай өзіндік тәсілдермен қолдануға мүмкін көп.